30/08/2010 | Administración LocalMunicipal
Cerdido
Modificación da Ordenanza fiscal e regualdora do servizo de axuda no fogar

Unha vez rematado o periodo de información pública no expediente de moficacion da ordenanza fiscal e reguladora do servizo de axuda no fogar, compre publicar o texto integro da modificacion segun establece o artigo 17,4 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais. Atendendo a proposta realizada polo Traballador Social do Concello sobre as modificacións a realizar na ordenanza reguladora e fiscal da prestación do servizo de axuda no fogar, publicada no BOP DO 21/07/2009 e ante as recomendacións do Servizo de Inspeccións de servizos comunitarios e inclusión Social da Consellería de Traballo e Benestar e o disposto na Orde do 22 de xaneiro de 2009 pola que se regula o servizo de axuda no fogar publicada no DOG de 2/2/2009 e o abeiro do disposto no artigos 4 e 84 da Lei 7/1985 de bases de réxime local e o disposto nos artigos 16 e seguintes do Real Decreto Lexislativo 2/2004 do 5 de marzo polo que se aproba o Texto Refundido da Lei Reguladora das Facendas Local, ó Pleno do Concello de Cerdido acordou: Primeiro: Modificar os seguintes artigos: 1. a.- No artigo 3º punto 4) debe suprimirse o seguinte parágrafo: “Neste sentido quedan explicitamente excluídas as tarefas de tipo puntual e extraordinario (como limpeza de altos, limpeza xeral, limpeza de zonas comunitarias, etc.) 1. b. No artigo 10º punto 1) debe incluírse: Garantirá unha supervisión do servizo sempre que as circunstancias a fagan necesaria e, como mínimo, cunha periodicidade de dous meses.1. c.- No artigo 15º debe suprimirse: o seguinte parágrafo: “a auxiliar non debe facer traballos a outros membros familiares distintos dos/as beneficiarios/as, aínda que convivan na mesma casa. Se se trata de persoas maiores ou incapacitadas, estudarase o caso desde o departamento de servizos sociais do concello de Cerdido”. 1. d - No artigo 21.2 debe dicir: “En ningún caso a contribución económica da persoa usuaria poderá ser superior ó 65% do custo efectivo que o servizo prestado teña para a entidade local titular do mesmo.1. e- No artigo 21.3 debe dicir: “Para o resto dos supostos o concello de Cerdido establece o seguinte copagamento do servizo, que deberá respectar en todo caso a seguinte escala: a) As persoas usuarias cunha capacidade económica superior ao 100% pero que non exceda do 150% do indicador público de renda de efectos múltiples, asumirán un 10% do custo do servizo. b) As persoas usuarias cunha capacidade económica superior ao 150% pero que non exceda do o 300% do indicador público de renda de efectos múltiples, asumirán un 20% do custo do servizo. c) As persoas usuarias cunha capacidade económica superior ao 300% pero que non exceda do 500% do indicador público de renda de efectos múltiples, asumirán un 60% do custo do servizo. d) As persoas usuarias cunha capacidade económica superior ao 500% do indicador público de renda de efectos múltiples, asumirán un 65% do custo do servizo Segundo: Iniciar un período de información pública no Taboleiro de anuncios do ncello e no BOP, por un período de trinta dias, dentro dos cales os interesados poderán examinar o expediente e presentar as reclamacións que estimen pertinentes. Cerdido, 23 de agosto de 2010 Asdo. Ana Rodríguez Montero